Tria quatre opcions que responguin, segons tu, a la pregunta “quines qualitats s’han de tenir per ser un bon lector [de narrativa]?”

1. Hauria de ser membre d’un club de lectura
2. Hauria de saber identificar-se amb la figura protagonista de la història
3. Hauria de concentrar-se a interpretar l’aspecte socioeconòmic que manifesta l’obra
4. Li hauria d’agradar més un relat amb acció i diàleg que no pas un que no en tingui
5. Hauria d’haver vist la versió en pel·lícula de la novel·la
6. Hauria de voler convertir-se en autor
7. Hauria de tenir imaginació
8. Hauria de tenir memòria
9. Hauria de tenir un diccionari
10. Hauria de tenir sensibilitat artística

Traduït i adaptat a partir de Vladímir Nabòkov, *Lectures on Literature*, San Diego-New York-London, Harcourt-Bruccoli Clark, 1980.

L’objectiu final del gust per llegir és desenvolupar la ***competència literària*** en les persones lectores. Quines són les característiques del perfil d’una persona amb competència literària? Daniel Cassany, Marta Luna i Glòria Sanz el defineixen a l’obra *Ensenyar llengua* (Graó, 1994): una persona competent en lectura...

* té suficients dades sobre el fet literari.
* coneix autors, obres, èpoques, estils, etc.
* sap llegir i interpretar un text literari.
* sap identificar i interpretar tècniques i recursos estilístics.
* coneix els referents culturals i la tradició.
* té criteris per a seleccionar un llibre segon els seus interessos i gustos personals.
* incorpora la literatura a la vida quotidiana.
* gaudeix amb la literatura.